CELEX: 62017TN0727
Language: lt
Date: 2017-10-26 00:00:00
Title: Byla T-727/17: 2017 m. spalio 26 d. pareikštas ieškinys byloje PP ir kt. / EIVT

22.1.2018   
            
            
               LT
            
            
               Europos Sąjungos oficialusis leidinys
            
            
               C 22/45
            
         2017 m. spalio 26 d. pareikštas ieškinys byloje PP ir kt. / EIVT
   
   (Byla T-727/17)
   (2018/C 022/61)
   Proceso kalba: prancūzų
   
      Šalys
   
   
      Ieškovai: PP, PQ ir UQ, atstovaujami advokatės N. de Montigny
   
      Atsakovė: Europos išorės veiksmų tarnyba
   
      Reikalavimai
   
   Ieškovai Bendrojo Teismo prašo:
   
               —
            
            
               panaikinti
               
                           —
                        
                        
                           2017 m. vasario 3 d., vasario 6 d. ir kovo 20 d. ieškovams skirtus skaičiavimo žiniaraščius, kuriuos EIVT Žmogiškųjų išteklių skyrius jiems perdavė paštu, ir, jei reikia, atsiskaitymo lapelius, kuriais vadovaujantis buvo skirta mokymosi išmoka,
                        
                     
                           —
                        
                        
                           ir galiausiai, jei reikia, 2016 m. gruodžio 15 d. elektroniniu laišku pateiktą Paskyrimų tarnybos sprendimą, kuriuo jie informuojami:
                           
                                       —
                                    
                                    
                                       kad priimtas prašymas atlyginti mokesčius už mokslą, viršijančius maksimalią B tipo mokymosi išmokos ribą 2016–2017 mokslo metams ir
                                    
                                 
                                       —
                                    
                                    
                                       kad kiekviena suma, viršijanti maksimalią ribą, bet kokiu atveju negali viršyti 9 704,16 EUR,
                                    
                                 
                     
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdami ieškinį ieškovai remiasi dviem pagrindais.
   
               1.
            
            
               Pirmasis ieškinio pagrindas susijęs su neteisėtumu grindžiamu prieštaravimu, nes ginčijamas atsakovės sprendimas nustatyti žemesnę nei statute įtvirtinta grąžintinos mokesčių už mokslą sumos ribą ir 2015 m. balandžio 15 d. raštas, kuriuo pagrįstos Gairės, pažeidžia Europos Sąjungos pareigūnų tarnybos nuostatus ir jų X priedą.
            
         
               2.
            
            
               Antrasis ieškinio pagrindas susijęs su individualaus sprendimo neteisėtumu dėl šių priežasčių:
               
                           —
                        
                        
                           apdairumo, teisėtų lūkesčių, teisinio saugumo, gero administravimo principų ir įgytų teisių pažeidimo,
                        
                     
                           —
                        
                        
                           teisės į šeimą ir teisės į mokslą pažeidimo,
                        
                     
                           —
                        
                        
                           vienodo požiūrio ir nediskriminavimo principų pažeidimo,
                        
                     
                           —
                        
                        
                           interesų nesuderinimo ir neproporcingos priemonės taikymo.